Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8874

b) az illetékes hatóság által kiállított érvényes ökopontkártyát. Az a) pont tekintetében: abban az esetben, ha a nehéz tehergépjárművet 1990. október 1. után vették nyilvántartásba, a COP-értéket feltüntető dokumentumnak olyan igazolásnak kell lennie, amelyet a megfelelő hatóság állított ki, és amely részletezi az NOx-kibocsátás hivatalos COP-értékét, vagy pedig olyan típus-jóváhagyási tanúsítványnak, amely feltünteti a nyilvántartásba vétel időpontját, valamint a típus-jóváhagyási célra használt értéket. Az utóbbi esetben a COP-érték a 10%-kal megnövelt típus-jóváhagyási értéknek felel meg. Ha egy járműre egyszer már megállapítottak ilyen értéket, azt a jármű élettartama alatt megváltoztatni nem lehet. Az 1990. október 1. előtt nyilvántartásba vett járművekre, valamint azokra a járművekre, amelyek számára nem bocsátottak ki igazolást, a COP-értéket 15,8 g/kWh értéken kell rögzíteni. A b) pont tekintetében: Az ökopontkártyán fel kell tüntetni egy meghatározott pontszámot, amelyet a szóban forgó jármű COP-értéke alapján az alábbiak szerinti kell bejegyezni: 1. az 1. a) alpontban említett dokumentumban feltüntetett értéknek megfelelő NOx-kibocsátás minden egyes g/kWh-ja egy pontot ér; 2. az NOx-kibocsátási értékeket 0,5 vagy annál nagyobb tizedesérték felett felfelé, az alatt pedig lefelé kell kerekíteni. 2. A Bizottság a 16. cikkben megállapított eljárásnak megfelelően, a nyilvántartás szerinti államok szerint külön részletezve, háromhavonta kiszámítja a megtett utak számát és a nehéz tehergépjárművek átlagos NOx-kibocsátási értékét. 3. Amennyiben a 11. cikk (2) bekezdésének c) pontja alkalmazandó, a következő évre adott ökopontok számát a következőképpen kell megállapítani: A nehéz tehergépjárművek fenti 2. pont szerinti negyedéves NOx-kibocsátási átlagértékét az adott évre extrapolálva ki kell számítani a következő évre előrevetített átlagos NOx-kibocsátási értéket. Az előre jelzett értéket meg kell szorozni 0,0658-del, valamint az ökopontoknak a 4. melléklet szerint 1991-re megadott számával, amelynek eredménye a szóban forgó év ökopontjainak száma lesz. 2004/60/II. szám

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes